488 



Gouan, Dn. Barnades, et e horto Parisiensi, nec dubito, quin 

 et inter haec quaedam sint, quae Tibi desunt. Rariora sal- 

 tem communicabo, si modo non nimis auarum mihi Te præ- 

 bueris. 



Parentem optimum , Matrem venerandam , Sororesque 

 amabilissimas meis saluta verbis , ipseque optime et ter op- 

 time vale, mihique faue. Hafniae d. X. Februarii 1769. 



(109) Equiti Illustrissimo, 



Dno Archiatro a Linné 

 Patrono ae Praeceptori suo ad cineres colendo 

 S. pi. d. ae de incepto nouo anno 

 sincerrimis gratulatur votis 

 J. Zoega. 



Quod ad litteras binas humanissimas iusto serius re- 

 spondeam, excuses millies rogo. Quod praecipuum posterioris 

 erat Epistolae, in caussa fuit retardatae responsionis. Et 

 Koenigius, et cui litteras cum plantis ad TE dederat Dux 

 nauis ex Indiis redeuntis, crediderunt Koenigio non licere, vt 

 plantas 1: naturalia quaecunque aliis quam iis a quibus mis- 

 sus est, dåret, hine post diuturnam inquisitionera demum 

 tantum expertus sum, litteras Koenigii vna cum plantis tra- 

 ditas esse Commissario, vti dicitur, vestro in vrbe Helsingoer, 

 qui Bahnsen dicitur, huncque litteras per tabellarium publi- 

 cum, plantarum fasciculum vero per mare ad TE misisse, 

 hine nullus dubito , quin posteriorem mox accepturus sis. 

 Ceterum Plantas Koenigii aliis negotiis occupatus nondum 

 examinare potui , quasque vidi , his nulla adscripta erant 

 nomina. 



Diligentissimus certe est Koenigius, at sorte sua non 

 erat contentus, dum primum in Indiam venerat. lam vero 

 cura Cl. Oederi factum est, vt Historicus naturalis regius 

 declaratus sit, et præter salarium, quo tanquam medicus mis- 

 sionis fruitur, quotannis 180 rdlr. a rege ipsi concessa sint. 

 Nec satis TIBI laudare possum sinceritatem integritatemque 



